ඇත්ත වශයෙන්ම හිම්බා ගෝත්‍රික ජීවිතයේ වැඩිපුරම වෙහෙසෙන්නේ කාන්තාවන්ය. ඔවුන්ට පැවරී තිබෙන වැඩ කන්දරාව දෙස බැලූ විට ගෝත්‍රික පිරිමින්ට කරන්නට තිබෙන්නේ අඩු වැඩ කොටසකි. ඇත්ත වශයෙන්ම කිවහොත් ගැහැනු යනු කම්කරුවන් පිරිසක් බවට පත්ව තිබේ. ඔවුන්ට පැවරී ඇති අනෙක් කටයුත්ත ගෙවල් දොරවල්, ගෙවල් දොරවල් මෙන් තබා ගැනීමයි. හිම්බා ගෝත්‍රික ගෙවල් තනා ඇත්තේ ලීයෙනි. එහෙත් මේ ලී බිත්තිය රතු පාට පස් සහ ගොමවලින් සාදාගත් මිශ්‍රණයකින් කපරාරු කෙරේ. එසේම ගෙබිමටද මේ මිශ්‍රණය ආලේප කරයි. මේ බාරදූර කටයුත්ත පැවරී ඇත්තේද කාන්තා පක්ෂයටය. ඉවුම් පිහුම් ආදිය සපයා දර සොයාගැනීමට ද මොවුන්ට පැවරී ඇති තවත් කටයුත්තකි. ඊළඟට ඉවුම් පිහුම් කටයුතුය. ඒ සඳහා මස් සපයාගැනීම, එළවළු ධාන්‍ය ආදිය සපයා ගැනීම මෙන්ම පිසීමද කාන්තාවන්ට පැවරී තිබේ. ඒ මදිවාට හරකුන්ගෙන් හා එළුවන්ගෙන් කිරි දොවා ගැනීම ද පැවරී ඇත්තේ කාන්තාවන්ටමය.මේ හැමදේම කරද්දී ගෝත්‍රයේ දරුවන් බලා කියා ගැනීම ද කරන්නට කාන්තාවන්ට සිදුව තිබේ. බොහෝ විට ඒ තමන්ගේම දරුවා නොවේ. අනුන්ගේ දරුවන් වුවද බලාගන්නට සිදුවේ. ඒ තරමටම ගැහැනුන්ට වැඩ අධිකවීම ඊට හේතුවයි. ඇතැම් මවක වතුර ගෙනෙන්ට බැහැරක යනවිට ඇගේ දරුවාත් අල්ලපු ගෙදර කාන්තාවට බලා කියා ගන්නට දෙන්නට සිදුවන නිසාය.
හිම්බා ගෝත්‍රිකයන්ගේ ගෙවල් සාදා ඇත්තෙ මොනවයින්ද
ලීයෙනි